CELEX: C2005/069/32
Language: el
Date: 2005-03-19 00:00:00
Title: Διάταξη του Πρωτοδικείου, της 13ης Δεκεμβρίου 2004, στην υπόθεση T-269/04, IDOM SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (Κοινοτικό σήμα — Απόσυρση της αιτήσεως καταχωρίσεως — Κατάργηση δίκης)

19.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/16
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ
   
   της 13ης Δεκεμβρίου 2004
   στην υπόθεση T-269/04, IDOM SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (1)
   
   (Κοινοτικό σήμα - Απόσυρση της αιτήσεως καταχωρίσεως - Κατάργηση δίκης)
   (2005/C 69/32)
   Γλώσσα διαδικασίας: η ισπανική
   Στην υπόθεση T-269/04, IDOM, S.A., με έδρα το Μπιλμπάο (Ισπανία), (εκπρόσωπος: Tatiana Villate Consoni, δικηγόρος) κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (εκπρόσωπος: Ignacio de Medrano Caballero) όπου έτερος διάδικος στη διαδικασία ενώπιον του τμήματος ανακοπών του ΓΕΕΑ ήταν η εταιρία IDOM Inc., με έδρα το New Jersey (Ηνωμένες Πολιτείες) (εκπρόσωποι: Fry Heath & Spence LLP, δικηγόροι), με αντικείμενο προσφυγή κατά της αποφάσεως του δευτέρου τμήματος ανακοπών του ΓΕΕΑ της 27ης Απριλίου 2004 (R 153/2003-2), σχετικά με την καταχώριση του σήματος IDOM ως κοινοτικού σήματος, το Πρωτοδικείο (πέμπτο τμήμα), συγκείμενο από τους Μ. Βηλαρά, πρόεδρο, και τους Μ. E. Martins Ribeiro και K. Jürimäe, δικαστές, γραμματέας: H. Jung, εξέδωσε στις 13 Δεκεμβρίου 2004 διάταξη με το ακόλουθο διατακτικό:
   
               1
            
            
               Παρέλκει η έκδοση αποφάσεως επί της προσφυγής.
            
         
               2
            
            
               Κάθε διάδικος φέρει τα δικαστικά του έξοδα.
            
         
      (1)  JO C 217 της 28.8.2004